
Prome Minister Evelyn Wever-Croes: 


GOBIERNO KIER EMPODERA TUR HEFE 
DI DEPARTAMENTO PA GARANTISA 
INTEGRIDAD DEN GOBIERNO 


Den e reunion den Parlamento dialuna, Prome Minister Evelyn 
Wever-Croes a enfatisa cu Gobierno di Aruba ta trahando duro 
pa empodera tur hefe di departamento pa nan por garantisa 
integridad den nan departamentonan. 


Dia 2 di september di e aña aki a pasa un mocion den 
Parlamento di cual e dictum ta bisa: “Pa urgi Gobierno pa 
investiga y entrega keho na Ministerio Publico di tur posibel 
caso di corupcion andando den tur departamento di gobierno”. 
E mocion aki a wordo aproba door di Parlamento y Gobierno di 
Aruba ta tuma esaki hopi na serio, Prome Minister a accentua. 


Prome Minister a reitera e compromiso di Gobierno y 
especialmente esun di su persona, cu e lo bringa corupcion 
den e gabinete aki. Manera Premier Wever-Croes a menciona 
anteriormente, cada minister mester carga nan responsabilidad 
y caminda cu nan mester un extra empuhe, e lo yuda mescos 
cu el a haci cu e caso di Marisol Lopez-Tromp algun siman 
pasa. 


Prome Minister a duna di conoce cu ainda di bes en cuando ta 
topa cu practicanan di pasado. Ehempel ta e caso Flamingo. 
Minister President a bisa lo siguiente: “Mi ta bay ta honesto, mi 
ta indigna, y mi tin berguensa cu mientras cu nos ta den crisis, 
cu nos ta trahando asina duro pa rescata nos pais, cu algun 
hende ta kere cu den e crisis aki ainda por sigui cu practicanan 
di pasado. Y esey ta duna mi MAS determinacion pa sigui 
combati corupcion y manda e señal bon cla cu e Gobierno aki 
no ta acepta e practicanan aki di pasado”. 


Prome Minister a declara; “Ami ta para pa INTEGRIDAD tur 
dia, no solamente ora e cumbini mi politicamente. Y mi ta spera 
esey di e Parlamento aki tambe.” 


Aparte di e casonan obvio di corupcion, a raiz di e mocion, ta 
bay un carta pa tur departamento subrayando e importancia di 
integridad, y recordando e hefenan di depto cu nan tambe tin 
e responsabilidad di ta integro y entrega keho contra cosnan 


cu no ta cana manera mester ta. Cada hefe di departamento 
ta wordo pidi pa haci un analisis den nan departamento di e 
proceduranan cu ta mas susceptible na fraude y raporta na 
e minister con e ta sigura su mes cu no tin corupcion den su 
departamento. 


Prome Minister a subraya tambe cu pa empleadonan publico 
of esnan riba contract den servicio di Gobierno tin ley y tin 
regla (LMA) na caul a ser duna mas enfasis door di Gobeirno 
y door di Recurso Humano pa e reglanan di integridad cu cada 
ambtenaar mester actua debidamente. 

Tambe ta trahando riba e-Government cu ta e digitalisacion di e 
procesonan di Gobierno cual ta trece e grado di transparencia 
evitando asina cosnan obscuro sosode. 


"Poco poco mester pone e responsabilidad bek den man di 
e hefenan di departamento. Gobierno ta bin y gobierno ta 
bay, pero e hefe tey y ta keda y ta wordo paga pa carga e 
responsabilidad y ta e mester empodera pa cosnan no bay 
fout den su departamento”. 


Pa por logra e nivel di integridad cu kier logra lo mester bin 
cambio y cambio no tur ora ta facil. P'esey ta duna training 
y enfoca riba conscientisacion cu stap nan chikito pa yega e 
nivel cu ta desea. 


“Tempo ami tawata hefe na Inspectie Der Belastingen, Ex 
Minister Tico Croes di AVP cu tawata e Minister encarga e tempo 
ey, tawata yama pone presion pa desvia di ley, pa nos baha 
tarifa di belasting y pa duna tax holiday na cierto hendenan. E 
tempo ey mi tabata bise cu NO, ley ta ley y si kier algo mester 
pone riba papel, pa mi bay corte apela. E empoderamento aki 
ta loke ami kier mira nos hefenan di departamentonan tambe 
haci. Cu ora un Minister corupto aserca nan, nan bisa NO y 
no lag'e haci loke e kier haci”, Prome Minister Evelyn Wever- 
Croes a duna di conoce den e reunion publico di Parlamento 
diamars. 

Prome Minister Evelyn Wever-Croes: 


PROGRAMA AMBIC 
PA INTE 






Diamars Prome Minister Evelyn Wever-Croes y Minister 
di Husticia Andin Bikker a asisti na e reunion publico den 
Parlamento riba e topico di Integridad. Na aña 2017 tempo 
cu Gabinte Wever-Croes a cuminsa goberna nos pais, tawata 
obvio cu e pueblo tawata tin un desconfiansa grandi den politica. 
E tempo ey tawata tin investigacion IBIS, un investigacion 
hopi serio di corupcion den gobernacion. Despues a bin e 
caso Avestrus y caso Flamingo cuananl ta pruebanan cu e 
desconfiansa cu pueblo tawata tin, tin su fundamento. 


Na aña 2017 a bin cu un acuerdo di gobernacion entre 
partidonan MEP, POR y RED cu a ser yama; “Hunto pa Aruba” y 
tin como prome capitulo BON GOBERNACION, INTEGRIDAD 
Y TRANSPARENCIA. Esaki sigur ta un topico hopi importante, 
y pa e motibo aki a bin como punto number uno den e programa 
di gobernacion. 


“E meta di esaki ta pa e ciudadano por haña confiansa bek den 
su gobierno. P'esey a prepara un programa hopi ambicioso 
y a tene Parlamento informa di e desaroyonan na mas di un 
ocacion”, Prome Minister a duna di conoce. 


E mandatario principal a informa den Parlamento cu den e 
propositonan di Gobierno cu ta compaña presupuestonan 
2018, 2019, 2020, Gobierno a elabora riba e trayecto di 
integridad y tambe den e ‘Jaarverslag 2018 y 2019 di Ministerio 
di Asuntonan General a mantene Parlamento constantemente 
informa dunando resumen di kico ta wordo haci y unda ta para 
cu e trabounan. 


Ademas, segun Prome Minister, nos tur por a mira cuanto 
placa di pueblo ta wordo gasta of no ta wordo cobra, den e 
casonan di corupcion. Pues combatiendo corupcion nos ta 
yuda soluciona e problema financiero di nos pais tambe. 


Gobierno a cuminsa na 2017 cu e ehecucion di su plan 
ambicioso te na momento cu Covid a confronta nos cu 


10SO DI GOBIERNO 
GRIDAD 


consecuencia cu Gobierno mester a cambia e proyeccionnan 
y a paralisa hopi cos entre otro e trayecto aki. Tur ministerio 
den gobierno mester a cambia prioridadnan especialmente e 
fondonan cu tawata tin aloca pa cierto proyectonan mester a 
wordo re-aloca pa atende cu e aspectonan mas urgente di e 
crisis. 


Prome Minister a enfatisa: “Pa loke ta trata integridad, nos no 
kier a rindi y a continua poco poco cu e trabounan. Integridad 
— bon gobernacion — transparencia ta e principionan basico di 
nos gobernacion y caminda cu e principionan aki wordo viola, 
nos ta tuma accion mesora”. 

Prome Minister a indica cu a crea e ministerio di integridad 
pa tira bista riba e proyectonan. E trabou no ta cla ya cu a 
encontra hopi contra tempo. Pero Prome Minister y Gobierno 
complete ta sigui mas determina cu nunca pa finalisa e trayecto 
di integridad. 


Prome Minister ta enfatisa si: “MI NO TA UN JUFFROUW DI 
KINDERGARDEN! Cada minister tin su responsabilidad y nan 
mester carg'e. Berdad Minister Presidente tin hopi pasenshi, 
pero hasta esey tin su limite. Ministernan ta adultonan 
responsabel, cu a huramenta pa goberna nos pais “naar eer 
en geweten”. Mayoria di nan ta carga nan responsabilidad y ta 
haci nan trabou mescos cu ami ta haci di mi”. 


Prome Minister a asegura si di ta sostene cada un di su 
ministernan y lo brinda ayudo necesario. Den cierto casonan 
Prome Minister ta actua pa protehe e minister mes, por ehempel 
cu e tema di cannabis, cu minister di enseñansa ta pone hopi 
presion. Prome Minister a tum'e den proteccion y splic'e cu 
hustamente pasobra su partido a campanja fuertemente 
cu e tema aki, e mester ta mas cauteloso. El a pidi Prome 
Minister pa duna vergunning sin cambia e ley, pero a splike 
cu nos MESTER cana e caminda legal prome, maske cuanto 
necesidad nos tin economicamente, pa su mes proteccion, 
nos mester tene cuenta cu ley. 


Por lo demas e ministernan mes ta atende e casonan di kiebro 
di integridad, si ta trahado spirito nan ta topa cu ne, cos cu 
e gobierno aki a topa cantidad ora a drenta, y a tuma paso 
inmediatamente. Of contractnan cu no ta bon, tambe ta cosnan 
cu tur a topa y a tuma accion mesora. 


“E ministernan mes ta bay Ministerio Publico, of nan mes 
ta encamina e procedura di investigacion y castigonan 
disciplinario. Esaki ta conta pa Minister Xiomara Maduro, 
Chris Romero, Glenbert Croes, Dangui Oduber, Andin Bikker, 
Marisol Lopez-Tromp y Rudy Lampe. Bringa integridad y bon 
gobernacion ta e gobierno aki su pan di cada dia y e ta wordo 
haci cu hopi orguyo”, Prome Minister a enfatisa den reunion 
publico den Parlamento. 


MINISTER XIOMARA MADURO 

Minister Xiomara Maduro di Economia ta informa: 


CANNABIS MEDICINAL LO POR CONTRIBUI 
NA 10% DI NOS GDP SEGUN ESTUDIO 
HACI NA 2018 


Gabinete Wever-Croes a institui na aña 2018 un Comision 
Legalisacion di Cannabis pa conseha Gobierno riba 
legalisacion di cannabis medicinal. E comision su tarea tabata 
pa investiga e mercado internacional di cultivacion di cannabis 
pa uzo medicinal pa establece e industria aki na Pais Aruba. E 
industria nobo aki lo por sirbi como un otro pilar economico di 
Pais Aruba. 


ESTUDIO 

E comision a acerca dos compania di renombre internacional na 
Hulanda y Alemania cu ta experto riba e tereno aki pa conduci 
un estudio pa averigua e impacto economico y financiero cu 
e cultivacion y exportacion di cannabis medicinal tin pa Pais 
Aruba. Resultado di e investigacion di tur e dos companianan 
ta, cu cultivacion y exportacion di cannabis medicinal ta un 
forma pa crea entrada significativo adicional pa Pais Aruba. E 
industria nobo aki lo crea mas cupo di trabou y lo genera entrada 
(impuesto ) pa Pais Aruba. Tur dos compania internacional ta 
recomenda pa considera e extraccion di cannabis tambe pa 
asina crea un ingreso adicional ya cu e industria aki lo stimula 
economia y e GDP di Pais Aruba. 


BENEFICIO IMPACTO FINANCIERO 

E compania Aleman a haci un calculacion di e beneficio 
financiero di e industria di cultivacion y exportacion di cannabis 
medicinal basa riba cifranan di Cuenta Nacional di 2017 di Pais 
Aruba. E calculacion ta indica cu riba un maximo di tereno di 
350.000 metro cuadra pa cultiva lo por genera mas of menos 
2.000 cupo di trabou na un averahe di $24.000 pa aña pa cada 
trahado. E industria di cannabis medicinal lo genera 470 miyon 
florin pa aña. E impacto economico aki ta representa 7.9% 
di nos GDP (pre covid) y actualmente esaki ta nifica 10% di 
nos GDP (post covid). Cifranan a conclui cu despues di Status 
Aparte na aña 1986, ta e dos sectornan di turismo y refineria so 











z = SE 
tabatin un impacto asina grandi riba GDP di Pais Aruba. Basa 
riba e resultado financiero e comision a recomenda Gobierno 





pa considera cultivacion y exportacion di cannabis medicinal 
como un potencial pilar di economia di Pais Aruba. 


INVERSIONISTA 

E compania Aleman a haci tambe un estudio di mercado di 
cannabis medicinal. Resultado di e investigacion ta indica 
cu e mercado di cannabis medicinal ta grandi suficiente 
pa atrae inversionista y e mercado tin potencial di crece 
significativamente door cu actualmente tin mas aceptacion di 
cannabis medicinal como alternativa pa tratamento medico. Tin 
mas Pais den region ta trahando riba legalisacion di cannabis 
medicinal y ta atrayendo inversionistanan potencial. Ambos 
compania di Hulanda y di Alemania a recomenda pa Pais 
Aruba inicia cu implementacion di e industria aki rapidamente. 

BUKI DI DOCUMENTACION DI NOS PILARNAN 


CULTURAL ‘BALUARTE’ TA RIBA MERCADO 
Obtenibel na Cas di Cultura, Plaza Bookshop, Van Dorp y 


De Wit Stores 


Manera anuncia recientemente e buki 'BaluArte' ta riba 
mercado. Esaki ta un buki den cua a documenta historia di 
personanan y organisacionnan cu a duna un contribucion 
significante na desaroyo di cultura den e ultimo 65 añanan na 
Aruba. 





E buki 'BaluArte' ta contene informacion di varios artista cu 
ta nos pilarnan cultural. Por lesa e historia di nos baluartenan 
y tambe e articulonan ta wordo acompaña pa un cantidad di 
potret. Ademas e buki ta contene historia di algun organisacion 
no gubernamental cu a bin ta trahando pa hopi aña riba tereno 
di cultura, manera por ehempel Cas di Cultura, Scol di Musica 
Rufo Wever y UNOCA. 


Un invitacion ta bay na tur amante di literatura den Papiamento, 
coleccionistanan di buki produci na Aruba, personanan y 
instancianan riba tereno artistico y cultural y especialmente e 
futuro generacion, pa cumpra e documentacion historico aki 
cu sigur ta di gran balor. Si bo kier regala un hende un regalo 
special, algo cu bo por ta sigur cu nan lo aprecia y disfruta di 
dje, e miho regalo ta un buki 'BaluArte'. E buki ta obtenibel na 
Cas di Cultura, Plaza Bookshop, Van Dorp y De Wit Stores na 
San Nicolaas y Oranjestad. E prijs di e buki ta 55 di BaluArte. 


UPDATE CENSO2020 


Pa medio di e comunicado di prensa 
aki, Oficina Central di Estadistica kier a 
duna un update di e Censo2020 Online 
te cu diadomingo 11 di october 2020. 











CENSO2020 UPDATE: CANTIDAD CONTA 


Manera ta conoci, desde diahuebs 1 di > R 2, 
october hogarnan na Aruba por yena e HENDE HOMBE! HENDE MUHER 
cuestionario di Censo2020 online. 3.631 4.277 
Te cu diadomingo anochi un total di 
2.808 hogar a completa e cuestionario di MUCHA 0-17 1732 
Censo2020 y un total di 7.908 persona a u =A > 
wordo conta di cual 3.631 hende homber ADULTO 18-64: 5.011 2.808 HOGAR a wordo conta! 
y 4.277 hende muher. ADULTO 65»: 1165 + 
A a E= Falta pa conta +/- 
TOTAL: 7.908 


Ta importante pa recorda tur hogar cu 
no a yena e cuestionario di Censo2020 
Online ainda pa haci esaki SIN FALTA y 
si ta posible AWE MES! Hogarnan cu no 
completa e cuestionario di Censo2020 
Online lo wordo bishita door di un teller 
di Censo2020 entrante 1 di november 
proximo. 


Por yena e cuestionario door bishita e 
website www.census2020.aw y uza e 
number di percela di e hogar pa habri e 





FALTA +/-: 105.000 





41.200 HOGAR 


Situacion te cu 11 october 2020 








cuestionario. Hogarnan cu ya a uza nan 
number di percela pero no a completa 
e cuestionario, mester tuma contacto 
cu e Helpdesk di Censo2020 pa haya 
un codigo individual pa por yena e 
cuestionario. 


Pa cualkier informacion of pregunta 


tocante Censo2020 por yama of 
manda un Whatsapp na e Helpdesk di 
Censo2020 na 524-7444 di dialuna pa 
diadomingo di 8 'or di mainta pa 8 'or di 
anochi. Tambe por manda nos un e-mail 
na census2020@cbs.aw 

Coopera cu Censo2020. Pasobra 
Aruba ta conta riba BO! 

_ MINISTER GLENBERT F. CROES 


ATENCION 





ES 
Mal S DE 


GOBR. 





CANCER NA | E miho proteccion } 
PECHO ta deteccion na tempo! N 

PROCESONAN 





= Aplicacion NOBO - 
Trahado - October 


E Aplicacion NOBO - ZZP - 
October 








CON PA CONTACT FASE 





Ei Fase Helpdesk 


AW) Fase WhatsApp: 6996992 





0) Fase ZZP: 6991807 


Email: asistencia@fasehelpdesk.com 


15 di october ta e ultimo dia cu por prolonga FASE pa e luna di october. 








———— 
BLAMUNE, Diamars 13 October 2020 





Departamento di Salud Publico: 


UPDATE 13 DI OCTOBER 2020 


Segun resumen di awe 60 persona a recupera, tin un total di 32 caso nobo di Covid-19, di cual 1 ta no-residente, 
(“positivity rate” bou residente ta 18%). E total di casonan activo a baha cu 27 persona y ta na 348 awe, total 
di testnan haci ta 379, testnan haci bou di residentenan na laboratorio di hospital ta 174. E total di casonan di 
fayecimento relaciona na Covid-19 a keda mescos; 32. 


Hospital ta informa cu tin un total di 13 persona interna di cual 4 ta den cuido intensivo y 9 ta isola riba piso general. 
Pa nos sigui controla e pandemia di Covid-19 ta importante pa comunidad ta alerto y na prome indicacion di sintoma 
tuma contacto cu dokter di cas pa por haci un test. Door di isola e casonan positivo nos por controla e virus y stop e 


di sigui plama. 


Ban sigui cuida, Aruba ta conta cubo pa sigui maneha y controla e virus di Covid-19. 


CORONAVIRUS 


COVID-19 


NO RESIDENTE 








N 31 1 
ACTIVO 348 340 8 
U 3849 3800 49 
POSITIVO 4229 4172 57 
| NEGATIVO | 31055 á E 
GETEST 35284 = - 
(GETEST NA AirPort 16095 - - 
MORTO 32 32 0 


Gobierno di Aruba 


Laba man Bisti Mantene 


frecuentemente Mondmasker distancia 

Prome bo bisti un tapa boca, Cubri nanishi y boca bon. 
laba bo man bon cu awa y Sigura bo mes cu tur cos 
habon, of uza hand sanitizer ta bon tapa y cu no tin 
(min. 60% alcohol). espacio habri. 


E 
E 


Cambia e tapa boca pa un nobo Kita e tapa boca halando e elastic 
ora esun cu bo tin bisti ta patras, no mishi cu e parti dilanti. 
humedo. Noreuzatapaboca. Tireafo di biaha den un bak'i sushi cu 
tapadera. Laba man corectamente. 

MINISTER CHRIS ROMERO 





Minister Chris Romero ta clarifica: 


“TAXI APP” TA UN INICIATIVA PRIVA Y NO 
TA REGULA PA GOBIERNO DEN NINGUN 
SENTIDO 


Via medionan di comunicacion a tuma nota di e lansamento di 
un app pa taxistanan local cu e intencion pa tur taxi afilia na 
dje, pa asina nan traha den un sistema similar na esun di Uber. 





























Gobierno di Aruba, pa medio di Minister Chris Romero como 
e titular di e Cartera di Transporte, ta informa cu na ningun 
momento Gobierno a otorga un permiso, of algo parecido, pa 
funcionamento di dicho app. Esaki ta un iniciativa totalmente 
priva y los for di Gobierno, unda cu cada taxista por dicidi riba 
nan mes si nan lo kier haci uzo di dje of no. 


Departamento di Transporte Publico (DTP), no ta autorisa pa 
otorga ningun informacion di taxi local na ningun persona of 
instancia, cu no ta e persona cu ta aperece den e permiso di 
taxi cu Gobierno ta otorga. Mucho menos DTP ta autorisa pa 
duna ningun persona of instancia informacion di e database di 
taxi na Aruba. Informacionnan aki ta priva y no ta di dominio 
publico. 





Diamars mainta, Minister Chris Romero a reuni cu algun 
representante di taxistanan local pa asina scucha for di nan e 
preocupacion reinante pa loke ta introduccion di un taxi app. 








ETE sl 

Minister Romero hunto cu Santa Rosa y WEB Aruba a 
firma acuerdo 


PRIJS REDUCI DI AWA PA AGRICULTORNAN 
Y CRIADORNAN TA UN REALIDAD 


Recientemente a tuma lugar firmamento di un acuerdo entre 
Minister di Sector Primario, sr. Chris Romero, Santa Rosa 
y WEB Aruba pa asina adapta un tarifa special di awa pa 
nos cunukeronan y criadornan por sigui eherce nan trabou 
optimalmente. Esaki ta algo cu nos cunukeronan semper a 
boga p'e, y for di principio di e gobernacion actual Minister 
Romero a pone como meta pa logra yega na un solucion pa 
awa agricola. 








Cu e tarifa reduci aki e cunukeronan y criadornan local lo 
conoce un rebaho di 40% riba e prijs di nan consumo di awa 
pa cultivo y cria. Esaki ta un beneficio grandi pa nos Sector 
Primario cu ta bay beneficia hopi di dje, y cu na mes momento 
lo sirbi como beneficio pa nos Pais. 











Di e manera aki Gobierno di Aruba ta stimula e cunukeronan y 
criadornan pa cuminsa produci mas consistente cu e meta pa 
bira quizas por crea un negoshi, y asina logra cu e sector di 
plantamento y criansa ta desaroya y sigui crece. 





Otro factor importante di e maneho aki ta, cu e awa di WEB 
ta e unico awa cu nos por garantiza su calidad y cu e no 
ta contamina, cual ta haci cu e ta bira mas facil pa hotel y 
restaurantnan tambe por cumpra for di nan. 


Pa loke ta esnan cu tin plantacionnan chikito na cas mes, 
considera como “Hobbyist”, tin opcionnan pa nan tambe bin 
na remarke pa un tarifa special di awa pa planta. E grupo aki 
ta esnan cu tambe mester un apoyo como cu nan tambe tin 
un rol importante, ya cu nan ta produci pa nan famia y di un 
forma indirecto ta aporta na menos importacion di cuminda. Y 
door di mantene e grupo aki motiva pa planta, nan por semper 
opta den futuro pa bira un productor comercial. Pa e grupo di 
'Hobbvist' Santa Rosa lo sigui brinda e servicio di benta di 
awa di dam, y pa esnan cu toch ta prefera di uza awa di WEB, 
nan ta bin na remarke pa un Landbouw Meter. 





Un logro sumamente importante y beneficioso pa Aruba su 
Sector Primario cu lo amplia e bentana di oportunidad pa nos 
agriculutornan y criadornan local. 

Censo2020: 
E HELPDESK DI CENSO2020 TA DUNA 
ASISTENCIA EXTRA 


Pa medio di e comunicado di prensa aki Oficina Central di 
Estadistica (CBS) kier e informa e pueblo di Aruba cu desde 
diadomingo 11 di october 2020 e Helpdesk di Censo2020 ta 
duna asistencia extra na esnan cu no por yena e cuestionario 
di Censo2020 online of kizas no a haya e chens ainda di haci 
esaki. Pa por brinda e asistencia aki, personal di e Helpdesk di 
Censo2020 lo haci yamadanan di telefon uzando numbernan 
cu ta parece den e buki di telefon publico di Setar. 


Di e manera aki e Helpdesk di Censo2020 kier duna mas 
informacion na e publico en general di e cuestionario di 
Censo2020 y tambe ofrece e posibilidad di completa e 
cuestionario via telefon for di 8'or di mainta pa 8'or di anochi. E 
servicio aki lo wordo brinda te cu diasabra 24 di october. 


E siguiente numbernan ta wordo uza pa e Helpdesk di 





E conteo general di poblacion 
y vivienda ta tuma lugar AWO! 
Participa ta facil: 


Subi nos website 
www.census2020.aw 


@ poi» 
@ ven 


klist 


uestionario de Censo 








Censo2020 pa haci yamadanan: 
699-3278, 699-3279, 699-3280, 699-3281, 699-3282, 699- 
3283, 699-3284 y 699-3285. 


Si tin duda si un persona ta yamando for di e Helpdesk di 
Censo2020, tuma e nomber di e persona y tuma contacto cu 
e Helpdesk di Censo2020 via telefon of whatsapp na: 524- 
7444 di dialuna pa diadomingo for di 8'or di mainta te cu 8'or di 
anochi. Tambe por manda un e-mail na census20202@cbs.aw 
pa cualkier pregunta of pa ricibi mas informacion. 


E meta principal ta pa mas hogar posibel yena e cuestionario di 
Censo2020 online of via telefon. Pa yena e cuestionario online 


mester bishita nos website: www.census2020.aw 


Pasobra Aruba ta conta riba BO! 


Pasobra Aruba ta conta riba BO! 

Censo2020: 
KEN NOS TA, CUANTO NOS TA, CON NOS TA 
BIBA, NA UNDA NOS TA BIBA 





ENSO Pasobra Aruba ta 


2020 EREN: O 


Un CENSO di Poblacion y Vivienda ta wordo ehecuta cada 
10 aña door di Oficina Central di Estadistica (CBS) y e ta un 
conteo di tur persona y vivienda na Aruba riba un momento 
den tempo. Esaki ta e asina jama “Momento di Censo”. E aña 
aki e “Momento di Censo” ta cay riba diahuebs 1 di oktober 
12:00 di marduga. Tur persona cu na e “Momento di e Censo” 
ta biba na Aruba pa 1 aña of mas of tin e intencion di keda biba 
na Aruba pa 1 aña of mas ta wordo conta. Tambe tur vivienda 
na Aruba ta wordo conta. 


E meta principal di e Censo ta pa duna contesta riba 4 pregunta 
principal: 


1. Ken nos ta? 

2. Cuanto nos ta? 

3. Con nos ta biba? 

4. Na unda nos ta biba? 


KEN NOS TA? 

Informacion tocante e capital humano di un pais ta esencial 
pa por midi e bienestar y e progreso di un pais. Den e cuadra 
aki e ta sumamente importante pa haya informacion confiabel 
y detaya di e poblacion di un pais. Durante di un Censo, 
datonan ta wordo colecta di entre otro e sexo, edad, situacion 
migratorio, estado di salud, nivel di educacion y e situacion 
laboral di esnan cu ta forma parti di e poblacion. Di e manera 
aki e Censo ta haci posibel pa duna un descripcion detaya di 
e capital humano di nos pais y contesta e pregunta “Ken nos 
ta”, Si compara e datonan cu a wordo colecta durante di e 
diferente Censonan cu a tuma lugar na Aruba desde 1960, por 
haya tambe un contesta riba e preguntanan “Ken nos tabata” 
y “Ken nos lo ta”. 


CUANTO NOS TA? 

Un Censo ta un conteo di poblacion y vivienda. E meta 
principal di un Censo ta pa haci un conteo completo di tur 
persona y vivienda na un pais. Na Aruba, un conteo 'de jure' 
ta wordo haci. Esaki ta nifica cu tur persona cu ta residencia 





usualmente na Aruba ta wordo conta. E contesta riba e 
pregunta “Cuanto nos ta” ta esencial pa maneho, planificacion 
y administracion nacional. E ta necesario pa tin informacion 
confiabel y detaya di, entre otro, e grandura di e poblacion 
pa por planifica y implementa maneho economico y social na 
un manera apropia y riba un base sostenibel, lagando ningun 
persona atras. Censonan di poblacion tambe ta forma e base 
pa projeccionnan di poblacion cu ta esencial pa guia maneho 
riba termino largo. 


CON NOS TA BIBA? 

E areglonan cu personanan y hogarnan ta haci pa locual ta 
trata nan vivienda, ta varia tanto entre paisnan como tambe 
denter di paisnan y regionnan. Informacion cu ta regarda e 
areglonan cu personanan y hogarnan ta haci pa nan vivienda, 
den sentido di e acceso cu nan tin na awa, coriente y internet 
y e presencia di facilidadnan esencial, manera facilidadnan 
sanitario, ta esencial pa por monitorea aspectonan importante 
relata na e salud y bienestar di e personanan y hogarnan 
aki. E Censo di Poblacion y Vivienda ta provee informacion 
hopi balioso di “Con nos ta biba”. E informacion aki por wordo 
usa door di esnan encarga cu maneho pa nan por tuma na 
nan encargo e necesidadnan di personanan y hogarnan 
y monitorea e progreso cu a wordo obteni den transcurso 
di tempo pa e Metanan di Desaroyo sostenibel cu a wordo 
reconoci mundialmente. 


UNDA NOS TA BIBA? 

Nacionnan Uni na 2017 a defini e meta di e Censo di Poblacion 
y Vivienda como lo siguiente: pa colecta, procesa y disemina 
estadisticanan di poblacion, e composicion di e poblacion y 
su caracteristicanan y e distribucion y organisacion di famia y 
hogarnan riba un forma detaya y pa areanan chikito. Di e forma 
aki, e Censo ta provee datonan detaya di 'Unda nos ta biba', 
E datonan aki ta esencial pa esnan encarga cu maneho por 
aloca servicionan na unda tin mester di nan. E pregunta “Unda 
nos ta biba” tin un significancia agrega na momento cu datonan 
colecta durante di e diferente Censonan ta wordo compara 
cu otro den transcurso di tempo. E movecion geografico di e 
poblacion ta sigui patronchinan cla di e desaroyo economico 
di Aruba. 

